CELEX: 22017D0031
Language: lv
Date: 2015-07-10 00:00:00
Title: EEZ Apvienotās komitejas Lēmums Nr. 191/2015 (2015. gada 10. jūlijs), ar ko groza EEZ līguma XX pielikumu (Vide) [2017/31]

12.1.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 8/25
               
            EEZ APVIENOTĀS KOMITEJAS LĒMUMS
      Nr. 191/2015
      (2015. gada 10. jūlijs),
      ar ko groza EEZ līguma XX pielikumu (Vide) [2017/31]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā ir jāiekļauj Eiropas Parlamenta un Padomes Direktīva 2008/99/EK (2008. gada 19. novembris) par vides krimināltiesisko aizsardzību (1).
               
            
                  (2)
               
               
                  Direktīva 2008/99/EK ietver aktus, kas ir iekļauti Līgumā, kā arī aktus, kuri nav iekļauti EEZ līgumā.
               
            
                  (3)
               
               
                  Tādēļ būtu attiecīgi jāgroza EEZ līguma XX pielikums,
               
            IR PIEŅĒMUSI ŠO LĒMUMU.
      1. pants
      EEZ līguma XX pielikumā pēc 1.l punkta (Eiropas Parlamenta un Padomes Direktīva 2009/128/EK) iekļauj šādus punktus:
      
         
                     “1.m
                  
                  
                     
                        32008 L 0099: Eiropas Parlamenta un Padomes Direktīva 2008/99/EK (2008. gada 19. novembris) par vides krimināltiesisko aizsardzību (OV L 328, 6.12.2008., 28. lpp.).
                     Šā līguma vajadzībām direktīvas noteikumus pielāgo šādi.
                     Tā kā daži Kopienas tiesību akti, kas uzskaitīti Direktīvā 2008/99/EK, nav iekļauti EEZ līgumā, EBTA valstīs nepiemēro jebkādas atsauces uz šādiem aktiem, uz šajos aktos iekļautajām definīcijām, kā arī uz nodarījumiem saistībā ar rīcību, kas ir Direktīvā 2008/99/EK ietverto aktu darbības jomā. Šie akti patlaban ir šādi:
                     
                                 i)
                              
                              
                                 Padomes Direktīva 76/160/EEK (1975. gada 8. decembris) par peldvietu ūdens kvalitāti;
                              
                           
                                 ii)
                              
                              
                                 Padomes Direktīva 79/409/EEK (1979. gada 2. aprīlis) par savvaļas putnu aizsardzību;
                              
                           
                                 iii)
                              
                              
                                 Padomes Direktīva 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību;
                              
                           
                                 iv)
                              
                              
                                 Padomes Direktīva 96/29/Euratom (1996. gada 13. maijs), kas nosaka drošības pamatstandartus darba ņēmēju un iedzīvotāju veselības aizsardzībai pret jonizējošā starojuma radītajām briesmām;
                              
                           
                                 v)
                              
                              
                                 Padomes Regula (EK) Nr. 338/97 (1996. gada 9. decembris) par savvaļas dzīvnieku un augu sugu aizsardzību, reglamentējot to tirdzniecību;
                              
                           
                                 vi)
                              
                              
                                 Padomes Direktīva 2003/122/EAEK (2003. gada 22. decembris) par slēgtu augstas radioaktivitātes starojuma avotu un bezīpašnieka jonizējošā starojuma avotu kontroli;
                              
                           
                                 vii)
                              
                              
                                 Eiropas Parlamenta un Padomes Direktīva 2006/7/EK (2006. gada 15. februāris) par peldvietu ūdens kvalitātes pārvaldību;
                              
                           
                                 viii)
                              
                              
                                 Eiropas Parlamenta un Padomes Direktīva 2006/44/EK (2006. gada 6. septembris) par saldūdeņu kvalitāti, ko nepieciešams aizsargāt vai uzlabot nolūkā atbalstīt zivju dzīvi;
                              
                           
                                 ix)
                              
                              
                                 Padomes Direktīva 2006/117/Euratom (2006. gada 20. novembris) par radioaktīvo atkritumu un lietotās kodoldegvielas pārvadājumu uzraudzību un kontroli.”
                              
                           
               
      2. pants
      Direktīvas 2008/99/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2015. gada 11. jūlijā, ja ir iesniegti visi paziņojumi saskaņā ar EEZ līguma 103. panta 1. punktu (*1).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2015. gada 10. jūlijā
         
            
               EEZ Apvienotās komitejas vārdā –
            
            
               priekšsēdētājs
            
            Atle LEIKVOLL
         
      
      
         (1)  OV L 328, 6.12.2008., 28. lpp.
      
      
         (*1)  Konstitucionālās prasības ir norādītas.
      
         PIELIKUMS
         
            LĪGUMSLĒDZĒJU PUŠU KOPĪGĀ DEKLARĀCIJA
         
         
            par EEZ Apvienotās komitejas Lēmumu Nr. 191/2015 (2015. gada 10. jūlijs), ar kuru Eiropas Parlamenta un Padomes Direktīvu 2008/99/EK iekļauj EEZ līgumā
         
         
            “Eiropas Parlamenta un Padomes Direktīvas 2008/99/EK pamatā ir EKL 175. pants (tagad – LESD 192. pants), un tās mērķis ir nodrošināt efektīvu vides aizsardzību. Šis mērķis tiks sasniegts ar krimināltiesībās paredzētu juridisku līdzekļu palīdzību. Līgumslēdzējas puses ir vienojušās, ka šī direktīva ir jāiekļauj EEZ līgumā. Līgumslēdzējas puses vienojas, ka Direktīvas 2008/99/EK iekļaušana neskar EEZ līguma darbības jomu, un ņem vērā, ka pēc LESD stāšanās spēkā Savienības likumdevējs saskaņā ar LESD 83. panta 2. punktu var pieņemt minimālos noteikumus attiecībā uz noziedzīgu nodarījumu un sankciju definēšanu īpašā ES politikas jomā, ja tas “izrādās būtiski, lai nodrošinātu Savienības politikas efektīvu īstenošanu jomā, kurai tikuši piemēroti saskaņošanas pasākumi”. Turpmākie likumdošanas pasākumi, kas pieņemti saskaņā ar 83. panta 2. punktu, neattieksies uz EEZ.”